PÁLYÁZATI FELHÍVÁS SZAKMAI TANULMÁNYÚTON VALÓ RÉSZVÉTELRE
Leonardo Da Vinci – MOBILITÁS - tanulmányutak szakképzési szakértők, oktatók számára  LdV-HU-12-VEP-3031
A projekt címe: Tudástranszfer a speciális nevelési igényű tanulók integrációjának gyakorlati tapasztalatairól a szakképző iskolákban, a tapasztalatok adaptálása
Fogadó intézmény: RCI Limassol (Research and Consultancy Institute of Limassol) amely a szakmai az alap-, és felnőtt tovább-képzés terén korszerű és gyakorlatorientált oktatási programokat kínál a szakemberek, munkahelyi vezetők és vállalkozók számára. A tanulmányút során betekintést nyerhetünk a ciprusi tanintézmények speciális nevelési igényű diákokkal történő munkájába, a munkaerő utánpótlásának elősegítése érdekében a fiatalok számára biztosított tanácsadói szolgáltatásokba.
Projektünk célja: tapasztalatszerzés a speciális nevelési igényű tanulók integrációjának gyakorlati tapasztalatairól a szakképző iskolákban, valamint a tapasztalatok adaptálása. 
A tanulmányútra a Kamara szakképzési szakértőinek, szakirányú szakmai végzettséggel rendelkező oktatási szakembereknek a tanulók gyakorlati képzésével foglalkozó társszervezetei, valamint a megye szakiskolái által delegált személyek jelentkezését várjuk. 
Kérjük a következő dokumentumokat kell eljuttatni a BMKIK Szakképzési Osztályára:
· szakmai önéletrajzot. A tanulók gyakorlati képzésében betöltött szerepét, a végzett munkát és a jövőbeli terveit a szakképzés terén
· munkahelyi vezetője ajánlását, illetve hozzájárulását ahol van
· egy motivációs levélben foglalja össze tanulmányúttal kapcsolatos előzetes szakmai elvárásait, és ismertesse, hogy miért akar részt venni a programban
· disszeminációs terv  (a projekt eredményeinek várható hasznosulási terve)
· a projekt eredményeinek konkrét terjesztési módjait
· mutassa be, hogy a projektben való részvétel által várhatóan hogyan fejlődnek a szakmai és személyes képességei!
A kiválasztásnál a pályázatok formai követelményeknek való megfelelésének ellenőrzését követően a jelentkezők szakképzésben betöltött szerepe, illetve tevékenységi köre kerül mérlegelésre. A pályázatok értékelésénél az egyik legfontosabb szempont az, hogy a kiválasztott résztvevők a projekt során szerzett új ismereteiket milyen területen és várhatóan milyen hatékonysággal tudják a későbbi munkájuk során hasznosítani.
[bookmark: _GoBack]A pályázati dokumentációt kérjük 2013. június 30-ig a Békés Megyei Kereskedelmi és Iparkamarához személyesen vagy postai úton, valamint elektronikus formában a bmkik@bmkik.hu  címre 1 eredeti és 2 másolati példányban eljuttatni. A borítékra kérjük, írják rá: „Szakmai tapasztalatszerzés a speciális nevelési igényű tanulók integrációjának gyakorlati tapasztalatairól a szakképző iskolákban, a tapasztalatok adaptálása”
